கேள்வி: உயிர்வழிப்பெருக்கம் குறித்து விரிவாக சொல்லுங்கள்.
பதில்: உயிர்வழிப்பெருக்கம் (''Biomagnification'') என்பது உயிர்களில் பெருக்கமடைதல் அல்லது உயிரினங்களில் மண்டிப் பெருக்கமடைதல் எனலாம். உயிர்வழிப்பெருக்கம் என்பது சிதைக்கமுடியாத, ஆனால் உயிர்களில் ஆற்றல் கொண்ட வேதிப்பொருள் இயற்கை/சூழ்நிலைக்காரணிகளுக்கு அப்பாற்பட்டு, சுற்றுப்புறத்தில் உள்ள அளவைக்காட்டிலும் பன்மடங்கு பெருகி அவை உயிர்களுக்குள் மண்டுவதே உயிர்வழிப்பெருக்கமாகும். இவைகளால் சமுதாயத்திற்கு, இயற்கைக்கு, உயிரினங்களுக்கு ஊறுகளே அதிகம். இவை பெரும்பாலும் உணவுச் சங்கிலி அல்லது உணவு வலையில் உள்ள அடிப்படை உயிர்களிலிருந்து மென்மேலும் அவ்வலையில் உள்ள மேலுயிர்களில் பெருகுவதேயாகும். இது குறிப்பாக உணவுசார்ந்து நிகழும் ஒரு மாற்றமாகும். இதன் தொடர்புள்ள வேறுப் பெயர்கள்: * உயிரிகளில் திரட்டு - இவ்வுணவுவலையில்/உணவுச்சங்கிலியில் இடம்பெற்றுள்ள ஒரு குறிப்பிட்ட உயிரினம் பல்கிப்பெருகுவதே ஆகும். * உயிரிகளிலடர்த்தி - இது உணவு சார்ந்தல்லாமல், உயிர்களில் நேரடியாக அதன் இழையம், செதில்கள், செவுள்களில் அண்டுவதுமே யாகும். * உயிரிகளில்நீர்த்தல் - இது உணவுச்சங்கிலியில் மேலுயிர்களுக்குச் செல்லும்போது வேதிப்பொருளின் அடர்த்தி குறைதலேயாகும்.